Հիշեցնենք, վերջինիս եղբայրը այժմ բանտում է, նրան դատապարտել են կնոջը սպանելու համար, ԱԺ պատգամավորը չի բացառում, որ Ադրբեջանի հատուկ ծառայությունները միգուցե հենց Պերմյակովի եղբոր միջոցով են, այսպես ասած, «դուրս եկել» ռազմաբազայի զինվորի վրա, պատրաստել նրան ու սպասել հարմար պահի. «Ցանկացել են իրավիճակ ձևավորել, որ սահմանի վրա չէ, այլ Հայաստանի մի որևէ այլ քաղաքում է տեղի ունենում մի որևէ այս տեսակի դեպք, և այդ պարագայում իսկապես կարևոր չէ, թե որ մի ընտանիքն է մտնում, որտեղ է մտնում, գլխավորը ինքը պետք է մտներ և սպանդ տեղի ունենար: Ինքը բոլորին պետք է փորձեր սպանել, դրա համար էլ, որ զենքը չի կրակել, ինքը նույնիսկ դանակով է հարվածել 6 ամսական երեխային»,- ասում է Թևան Պողոսյանը, ով նաև նշում է՝ սա ընդամենը հերթական վարկածներից մեկն է, և այսօր թե ռուսական, թե հայկական կողմի համար գերխնդիր պետք է լինի գործի լիարժեք բացահայտումը, քանի որ սա նաև ռուսական բազայի անվտանգության խնդիրն է. «Ինչու ոչ, այդ մարդը կարող է տեղեկություններ է հայտնել, թե ինչ զինամթերք կա ռուսական ռազմաբազայում, որպեսզի Ադրբեջանը իմանա: Չմոռանանք, որ մենք, այնուամենայնիվ, պատերազմական գործողությունների մեջ ենք»: